|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariat vzdelávania, predpisov, správy a národnostných menšín - národnostných spoločenstiev**  Bulvár Mihajla Pupina 16, 21 000 Nový Sad  Т: +381 21 487 40 35,  ounz@vojvodinа.gov.rs | |
|  | ČÍSLO: 128-61-382/2020-01 | DÁTUM: 26.03.2020 |

VŠETKÝM ZÁKLADNÝM A STREDNÝM ŠKOLÁM NA ÚZEMÍ AP VOJVODINY

Riaditeľovi

PREDMET: Oznámenie o zmene školského kalendára vzdelávaco-výchovnej práce na základných a stredných školách na území AP Vojvodiny pre školský rok 2019/2020

V súlade s článkom 28 odsek 5 Zákona o základoch systému vzdelávania a výchovy (Službeni glasnik RS č. 88/2017, 27/2018 – i. zákon, 10/2019, 27/2018 – i. zákon a 6/2020) a prihliadajúc na aktuálny mimoriadny stav na celom území Srbskej republiky vynieslo sa uznesenie o zmene kalendára vzdelávaco-výchovnej práce základných a stredných škôl pre školský rok 2019/2020 na území AP Vojvodiny. Táto zmena je vo funkcii optimálneho a racionálneho využívania času žiakov v období, keď boli plánované tzv. jarné (veľkonočné) prázdniny, ktoré nemajú ani svoj účel a ani svoj význam v podmienkach mimoriadneho stavu.

Školským kalendárom na rok 2019/2020 sa plánovalo, že sa jarné prázdniny uskutočnia v termíne od 10. do 20. apríla 2020 a prvý pracovný deň mal byť 21. apríla roku 2020. Z dôvodu novovzniknutej situácie s pandémiou spôsobenou vírusom COVID-19, ako aj uvedenia mimoriadneho stavu a celého radu opatrení, ktoré sa vzťahujú na kontrolu pohybu občanov a zrušenie mestských a medzimestských autobusových liniek a všetkých kultúrnych a športových obsahov mienime, že by tieto dni v období od 10. do 20. apríla roku 2020 bolo treba využiť na diaľkové učenie.

V súlade s uvedeným plánovaná zmena kalendára bude prebiehať nasledujúcim spôsobom:

* 10. až 13. apríl 2020 (Veľká noc podľa Gregoriánskeho kalendára), vyučovacie obsahy v súvislosti so sviatkom, ako aj obsahy vzťahujúce sa na voľný čas žiakov;
* 14. až 16. apríl 2020 (pondelok – štvrtok) – vyučovanie na diaľku podľa rozvrhu hodín, ako aj iné aktivity plánované školou, učiteľmi a profesormi;
* 17. až 20. apríl 2020 (Veľká noc podľa Juliánskeho kalendára) - vyučovacie obsahy v súvislosti so sviatkom, ako aj obsahy vzťahujúce sa na voľný čas žiakov;
* od 21. apríla 2020 (od utorku) – plánované pokračovanie vo vyučovaní na diaľku, ako aj vyučovanie každú sobotu.

Zmena školského kalendára súčasne umožní nahradiť zmeškané segmenty vyučovacieho procesu. Na základe tohto opatrenia očakávame, že sa po normalizácii situácie vzdelávaco-výchovná práca vráti do bežných tokov a že sa výučba ukončí v plánovanom čase.

O zmene školského kalendára upovedomiť všetkých zamestnancov, žiakov a rodičov, resp. zákonných zástupcov.

POKRJINSKÝ TAJOMNÍK

Mihály Nyilas